ТIаьххьарчу шера чохь Оьрсийчоьнан официалан векалша а, Кремлх бозучу хаамийн гIирсаша а бехкейо "Маьрша Европа/Маршо Радио" а, "Iамеркан Аз" а медиакорпорацеш пачхьалкхан политикан система йохо гIерта бохуш. Оьрсийчоьно аннекси йинчу ГIирмерчу корреспондентна Семена Николайна 2017-чу шеран Гезгмашин-баттахь арахь яккха хан тоьхна "сепаратизме кхайкхарна". Кхин а цхьа корпорацин штатехьвоцу корреспондент, Асеев Станислав, шарахь гергга лаьцна латтош ву, шпион ву аьлла, Украинан малхбалерчу сепаратисташа. Стохка аьхка тIелатар дира редакцин декхар кхочушдан бахначу корреспонденташна Краснодаран махкахь. 2018-чу шеран Мангал-баттахь Оьрсийчоьнан векалша "Маьрша Европа/Маршо Радио" декхарейира шен сайтех йолчу цхьанна тIера Нохчийчоьнан полицино ша лецначу наханна таIзарш дарх лаьцна язйина ши артикл дIаяккха.